**ZAPISNIK**

**s konstituirajuće sjednice Gradskog vijeća Grada Sv. Ivana Zeline, održane 17. lipnja 2025. godine u Gradskoj vijećnici s početkom u 19,00 sati.**

**PRISUTNI:**

IZABRANI VIJEĆNICI GRADSKOG VIJEĆA:

|  |  |
| --- | --- |
| 1. | BILOBRK IVKA |
| 2. | BUDAČKI STRELAR IVA |
| 3. | FUČKAN ZORAN |
| 4. | HASAN TOMISLAV |
| 5. | HODJA KUKOVAČEC IVANKA |
| 6. | JAREC ŽELJKA |
| 7. | JURIŠKOVIĆ ZORAN |
| 8. | KLARIĆ ŠAGUD IVANA |
| 9. | KOŠĆEC HRVOJE |
| 10. | KOŽIĆ ZDRAVKO |
| 11. | MAREČIĆ KRISTINA |
| 12. | OBAD KOPUN MARIJANA |
| 13. | POTOČKI KREŠIMIR |
| 14. | STRUGAR LEOPOLD |
| 15. | TRCAK ANICA |

Ostali prisutni:

Eva Jendriš Škrljak – gradonačelnica

Ivica Sambol – zamjenik gradonačelnice

Dragutin Mahnet – pročelnik Upravnog odjela za poslove Gradskog vijeća i Gradonačelnika

Branka Hođa – pročelnica Upravnog odjela za društvene djelatnosti, normativne, upravno-pravne i ostale poslove

Anita Findri Ratkajec – pročelnica Upravnog odjela za gospodarstvo, stambeno-komunalne djelatnosti i zaštitu okoliša

Mia Nikolac – viši stručni suradnik za proračun i financije

PREDSTAVNICI MEDIJA:

Radio Sveti Ivan Zelina – Antonija Pršec

Pročelnik Dragutin Mahnet pozdravio je sve nazočne, te čestitao na izboru svim izabranim vijećnicima te gradonačelnici gđi Evi Jendriš Škrljak i zamjeniku gosp. Ivici Sambolu, utvrdio da postoji kvorum, odnosno da je prisutno 15 izabranih vijećnika, čime su ispunjeni uvjeti za konstituiranje Gradskog vijeća.

Vijećnici su naknadno dobili dodatnu točku

13. Donošenje Odluke o uvođenju Riznice Grada Svetog Ivana Zeline i Objedinjene glavne knjige

proračuna

Dnevni red koji su vijećnici dobili u pozivu za konstituirajuću sjednicu Gradskog vijeća sa dodatnom točkom stavljen je na usvajanje i Gradsko vijeće jednoglasno je prihvatilo slijedeći

**DNEVNI RED:**

* Utvrđivanje kvoruma

1. Izbor Mandatne komisije
2. Izvješće Mandatne komisije i verifikacija mandata

- Utvrđivanje člana gradskog vijeća koji će predsjedavati sjednicom do izbora predsjednika

- Svečana prisega članova Gradskog vijeća

1. Izbor Odbora za izbor i imenovanje
2. Izbor predsjednika Gradskog vijeća
3. Izbor prvog i drugog potpredsjednika Gradskog vijeća
4. Izbor odbora za Statut, Poslovnik i normativnu djelatnost
5. Donošenje Godišnjeg izvještaja o izvršenju Proračuna Grada Svetog Ivana Zeline za 2024. godinu

* Izvjestiteljica Mia Nikolac

1. Donošenje Zaključka o prihvaćanju Izvješća o izvršenju Programa građenja komunalne infrastrukture na području Grada Svetog Ivana Zeline za 2024. godinu

* izvjestiteljica Anita Findri Ratkajec

1. Donošenje Zaključka o prihvaćanju Izvješća o izvršenju Programa održavanja komunalne infrastrukture na području Grada Svetog Ivana Zeline za 2024. godinu

* izvjestiteljica Anita Findri Ratkajec

1. Donošenje Zaključka o prihvaćanju Izvješća o izvršenju Programa utroška sredstava šumskog doprinosa za 2024. godinu

* izvjestiteljica Anita Findri Ratkajec

1. Donošenje Zaključka o prihvaćanju Izvješća o izvršenju Plana djelovanja u području prirodnih nepogoda na području Grada Svetog Ivana Zeline za 2024. godinu

* izvjestiteljica Branka Hođa

1. Donošenje Odluke o donošenju Plana rasvjete Grada Svetog Ivana Zeline

* izvjestiteljica Anita Findri Ratkajec

13. Donošenje Odluke o uvođenju Riznice Grada Svetog Ivana Zeline i Objedinjene glavne knjige

proračuna

* izvjestiteljica Mia Nikolac

Prije prelaska na Dnevni red pročelnik Mahnet iznio je kratki podsjetnik na sami tijek vođenja sjednice. Prvi dio sjednice vodi pročelnik Upravnog odjela nadležnog za poslove Gradskog vijeća prema Zakonu o lokalnim izborima, nakon izvješća Mandatne komisije vođenje sjednice preuzima privremeni predsjednik odnosno predsjednica koji vodi sjednicu do izbora predsjednika Gradskog vijeća. Izborom predsjednika Gradskog vijeća Gradsko vijeće je konstituirano i intonira se hrvatska himna.

Nakon toga izabrani predsjednik preuzima vođenje sjednice.

**Točka 1.**

**Izbor Mandatne komisije**

Dragutin Mahnet:

Neposredno prije sjednice zaprimio sam prijedlog jedne trećine vijećnika u sastavu: Ivka Bilobrk, Zoran Jurišković, Ivana Klarić Šagud, Marijana Obad Kopun, Krešimir Potočki, Leopold Strugar kojim predlažu da za članove Mandatne komisije izaberu: Krešimir Potočki kao predsjednik i Zdravko Kožić i Željka Jarec kao članovi.

Otvorena je rasprava. Pod ovom točkom nije bilo drugih prijedloga niti rasprave.

Prijedlog je dat na glasovanje.

Gradsko vijeće jednoglasno je donijelo

**Z A K LJ U Č A K**

**o izboru Mandatne komisije**

**Gradskog vijeća Grada Sv. Ivana Zeline**

**1.U Mandatnu komisiju Gradskog vijeća Grada Sv. Ivana Zeline biraju se:**

1. **Krešimir Potočki - predsjednik**
2. **Zdravko Kožić - član**
3. **Željka Jarec - član**

**2.Ovaj Zaključak stupa na snagu danom donošenja, a objaviti će se u “Zelinskim novinama”, službenom glasilu Grada Sv. Ivana Zeline.**

**KLASA: 024-03/25-01/02**

**UR.BROJ: 238-30-01/01-25-2**

**Točka 2.**

**Izvješće Mandatne komisije i verifikacija mandata**

Predsjednik Mandatne komisije Krešimir Potočki pozdravlja sve prisutne, želi svima ugodan, dobar i produktivan rad u Gradskom vijeću te podnosi

**IZVJEŠĆE**

**o provedenim izborima za članove Gradskog vijeća Grada Svetog Ivana Zeline, o mirovanju mandata izabranih članova te o imenima zamjenika članova, koji umjesto izabranih počinju obnašati dužnost člana Gradskog vijeća**

**I.**

U Gradsko vijeće Grada Svetog Ivana Zeline sa kandidacijske liste HRVATSKA DEMOKRATSKA ZAJEDNICA, izabrani su:

|  |
| --- |
| 1. EVA JENDRIŠ ŠKRLJAK |
| 1. IVANA KLARIĆ ŠAGUD |
| 1. IVICA SAMBOL |
| 1. LEOPOLD STRUGAR |
| 1. KREŠIMIR POTOČKI |
| 1. ZORAN JURIŠKOVIĆ |

U Gradsko vijeće Grada Svetog Ivana Zeline sa kandidacijske liste FOKUS, izabrani su:

|  |
| --- |
| 1. HRVOJE KOŠĆEC |
| 1. MIRJANA HRANJEC BANOVEC |
| 1. ŽELJKA JAREC |
| 1. MLADEN JURIŠKOVIĆ |
| 1. MARIJA KRALJ |
| 1. ZORAN FUČKAN |

U Gradsko vijeće Grada Svetog Ivana Zeline sa kandidacijske liste STJEPAN KOŽIĆ - NEZAVISNA LISTA i DEMOKRATSKA PRIGORSKO-ZAGREBAČKA STRANKA, izabrani su:

1. STJEPAN KOŽIĆ
2. ZDRAVKO KOŽIĆ

U Gradsko vijeće Grada Svetog Ivana Zeline sa kandidacijske liste SOCIJALDEMOKRATSKA PARTIJA HRVATSKE, izabrana je:

1. KRISTINA MAREČIĆ

**II.**

Mandatna komisija utvrđuje da je:

* gđa. Eva Jendriš Škrljak, izabrana kandidatkinja sa kandidacijske liste HRVATSKA DEMOKRATSKA ZAJEDNICA, izabran za Gradonačelnicu Grada Svetog Ivana Zeline,
* gosp. Ivica Sambol, izabrani kandidat sa kandidacijske liste HRVATSKA DEMOKRATSKA ZAJEDNICA, izabran za zamjenika Gradonačelnice Grada Svetog Ivana Zeline,
* gosp. Stjepan Kožić, izabrani kandidat sa kandidacijske liste STJEPAN KOŽIĆ - NEZAVISNA LISTA i DEMOKRATSKA PRIGORSKO-ZAGREBAČKA STRANKA, izabran za Župana Zagrebačke županije.

U članku 89. stavku 1. Zakona o lokalnim izborima ("Narodne novine", broj 144/12., 121/16., 98/19., 42/20., 144/20. i 37/21.), propisano je da općinski načelnik, gradonačelnik i župan te njihovi zamjenici za vrijeme obnašanja dužnosti ne mogu biti članovi predstavničkog tijela jedinice lokalne samouprave, a župan i njegovi zamjenici za vrijeme obnašanja dužnosti ne mogu biti članovi predstavničkog tijela jedinice područne (regionalne) samouprave.

Općinskom načelniku, gradonačelniku i županu te njihovim zamjenicima u slučaju iz članka 89. stavka 1. istog Zakona, mandat u predstavničkom tijelu miruje po sili zakona.

Stoga se utvrđuje da gđi. Evi Jendriš Škrljak, gosp. Ivici Sambolu i gosp. Stjepanu Kožiću mandat u Gradskom vijeću Grada Svetog Ivana Zeline miruje po sili zakona.

U članku 81. stavku 2. Zakona o lokalnim izborima propisano je da člana predstavničkog tijela izabranog na kandidacijskoj listi političke stranke zamjenjuje neizabrani kandidat s iste liste s koje je izabran i član kojem mandat miruje, a određuje ga politička stranka koja je bila predlagatelj kandidacijske liste.

Nadalje, u članku 81. stavku 3. Zakona o lokalnim izborima propisano je da člana predstavničkog tijela izabranog na kandidacijskoj listi dviju ili više političkih stranaka zamjenjuje neizabrani kandidat s iste liste s koje je izabran i član kojem je mandat prestao ili mu miruje, a određuju ga političke stranke sukladno sporazumu, odnosno ako sporazum nije zaključen, određuju ga dogovorno, a ako ne postignu dogovor, zamjenjuje ga prvi sljedeći neizabrani kandidat s liste. O sklopljenom sporazumu kao i postignutom dogovoru političke stranke dužne su obavijestiti nadležno upravno tijelo jedinice.

Utvrđuje se da je politička stranka HRVATSKA DEMOKRATSKA ZAJEDNICA, dana 13.06.2025. godine, dostavila Odluke o zamjeniku člana Gradskog vijeća Grada Svetog Ivana Zeline, kojima je odredila da gđu. Evu Jendriš Škrljak, u Gradskom vijeću Grada Svetog Ivana Zeline, zamjenjuje gđa. Marijana Obad Kopun, a gosp. Ivicu Sambola, gđa. Ivka Bilobrk.

Utvrđuje se da su političke stranke STJEPAN KOŽIĆ - NEZAVISNA LISTA i DEMOKRATSKA PRIGORSKO-ZAGREBAČKA STRANKA, dana 13.06.2025. godine, dostavile Odluku o zamjeniku člana Gradskog vijeća Grada Svetog Ivana Zeline, kojom su odredile da gosp. Stjepana Kožića, u Gradskom vijeću Grada Svetog Ivana Zeline, zamjenjuje gosp. Tomislav Hasan.

**III.**

Sukladno članku 79. stavku 7. Zakona o lokalnim izborima član predstavničkog tijela ima pravo tijekom trajanja mandata staviti svoj mandat u mirovanje iz osobnih razloga, podnošenjem pisanog zahtjeva. Mirovanje mandata počinje teći od dana dostave pisanog zahtjeva sukladno pravilima o dostavi propisanim Zakonom o općem upravnom postupku.

Mandatna komisija utvrđuje da su gđa. Mirjana Hranjec Banovec, gosp. Mladen Jurišković i gđa. Marija Kralj, izabrani kandidati sa kandidacijske liste FOKUS, dana 10.06.2025. godine, dostavili zahtjeve za stavljanje mandata člana Gradskog vijeća Grada Svetog Ivana Zeline u mirovanje iz osobnih razloga, te da im stoga s navedenim danom počinje teći mirovanje mandata.

U članku 81. stavku 2. Zakona o lokalnim izborima propisano je da člana predstavničkog tijela izabranog na kandidacijskoj listi političke stranke zamjenjuje neizabrani kandidat s iste liste s koje je izabran i član kojem mandat miruje, a određuje ga politička stranka koja je bila predlagatelj kandidacijske liste.

Utvrđuje se da je politička stranka FOKUS, dana 10.06.2025. godine, dostavila Odluke o zamjeniku člana Gradskog vijeća Grada Svetog Ivana Zeline, kojima je odredila da gđu. Mirjanu Hranjec Banovec, u Gradskom vijeću Grada Svetog Ivana Zeline, zamjenjuje gđa. Anica Trcak, gosp. Mladena Jurišković, gđa. Iva Budački Strelar, te gđu. Mariju Kralj, gđa. Ivanka Hodja Kukovačec.

**IV.**

Slijedom navedenog, utvrđuje se da su članovi Gradskog vijeća Grada Svetog Ivana Zeline slijedeći:

1. IVKA BILOBRK,
2. IVA BUDAČKI STRELAR,
3. ZORAN FUČKAN,
4. TOMISLAV HASAN,
5. IVANKA HODJA KUKOVAČEC,
6. ŽELJKA JAREC,
7. ZORAN JURIŠKOVIĆ,
8. IVANA KLARIĆ ŠAGUD,
9. HRVOJE KOŠĆEC,
10. ZDRAVKO KOŽIĆ,
11. KRISTINA MAREČIĆ
12. MARIJANA OBAD KOPUN,
13. KREŠIMIR POTOČKI,
14. LEOPOLD STRUGAR,
15. ANICA TRCAK.

**V.**

Sukladno članku 87. stavku 4. Zakona o lokalnim izborima, konstituirajućoj sjednici predstavničkog tijela, do izbora predsjednika, predsjeda prvi izabrani član s kandidacijske liste koja je dobila najviše glasova.

Utvrđuje se da je najviše glasova dobila kandidacijska lista HRVATSKE DEMOKRATSKE ZAJEDNICE te da je prva izabrana članica s predmetne kandidacijske liste izabrana za gradonačelnicu Grada Svetog Ivana Zeline, stoga se utvrđuje da do izbora predsjednika, sjednicom predsjeda sljedeći izabrani kandidat s predmetne kandidacijske liste, gđa. Ivana Klarić Šagud.

KLASA: 024-03/25-01/02

URBROJ: 238-30-01/01-25-3

Sv. Ivan Zelina, 17. lipnja 2025.

Otvorena je rasprava. Pod ovom točkom nije bilo rasprave.

Prijedlog je dat na glasovanje.

Gradsko vijeće jednoglasno donosi

**Z A K LJ U Č A K**

**1. Prihvaća se izvješće Mandatne komisije.**

**2. Ovaj Zaključak stupa na snagu danom donošenja, a objaviti će se u “Zelinskim novinama”, službenom glasilu Grada Sv. Ivana Zeline.**

**KLASA: 024-03/25-01/02**

**UR.BROJ: 238-30-01/01-25-4**

Poslije Izvješća Mandatne komisije o provedenim izborima vođenje sjednice preuzima privremena predsjedateljica Ivana Klarić Šagud.

Pozdravlja sve nazočne, čestita svima izabranima u Gradsko vijeće i zahvaljuje građanima koji su svojim glasom dali povjerenje ovom sazivu. Pozvala je na konstruktivnu i odgovornu suradnju u interesu svih građana grada Svetog Ivan Zeline.

Nakon toga izgovara prisegu koja glasi:

“Prisežem svojom čašću da ću dužnost vijećnika u Gradskom vijeću Grada Svetog Ivana Zeline obavljati savjesno i odgovorno, i da ću se u svom radu držati Ustava Republike Hrvatske, zakona i Statuta Grada Svetog Ivana Zeline, te da ću se zauzimati za svekoliki napredak Republike Hrvatske i Grada ”.

Predsjedateljicaproziva pojedinačno članove Gradskog vijeća, a vijećnik/ca , nakon što je prozvan/a, ustaje i izgovara: ”Prisežem”

**Točka 3.**

**Izbor Odbora za izbor i imenovanja**

Predsjedateljica čita prijedlog jedne trećine vijećnika u sastavu: Ivka Bilobrk, Zoran Jurišković, Ivana Klarić Šagud, Marijana Obad Kopun, Krešimir Potočki, Leopold Strugar kojim predlažu da za članove članova Odbora za izbor i imenovanja izaberu Leopold Strugar za predsjednika i Zoran Jurišković i Kristina Marečić za članove.

Otvorena je rasprava. Pod ovom točkom nije bilo drugih prijedloga niti rasprave.

Prijedlog je dat na glasovanje.

Gradsko vijeće jednoglasno donosi

**Z A K LJ U Č A K**

**o izboru Odbora za izbor i imenovanja**

**Gradskog vijeća Grada Sv. Ivana Zeline**

**1. U Odbor za izbor i imenovanja Gradskog vijeća Grada Sv. Ivana Zeline biraju se:**

1. **LEOPOLD STRUGAR - predsjednik**
2. **ZORAN JURIŠKOVIĆ- član**
3. **KRISTINA MAREČIĆ – članica**

**2. Ovaj Zaključak stupa na snagu danom donošenja, a objaviti će se u “Zelinskim novinama”, službenom glasilu Grada Sv. Ivana Zeline.**

**KLASA: 024-03/25-01/03**

**UR.BROJ: 238-30-01/01-25-2**

**Točka 4.**

**Izbor predsjednika Gradskog vijeća**

Predsjedateljica čita prijedlog jedne trećine vijećnika u sastavu: Ivka Bilobrk, Zoran Jurišković, Ivana Klarić Šagud, Marijana Obad Kopun, Krešimir Potočki, Leopold Strugar kojim predlažu da se za predsjednika Gradskog vijeća izabere Tomislav Hasan.

Otvorena je rasprava. Pod ovom točkom nema drugih prijedloga niti rasprave.

Prijedlog je dat na glasovanje.

Gradsko vijeće jednoglasno donosi

**Z A K LJ U Č A K**

**1. Za predsjednika Gradskog vijeća Grada Sv. Ivana Zeline bira se TOMISLAV HASAN.**

**2. Ovaj Zaključak stupa na snagu danom donošenja, a objaviti će se u “Zelinskim novinama”, službenom glasilu Grada Sv. Ivana Zeline.**

**KLASA: 024-03/25-01/04**

**UR.BROJ: 238-30-01/01-25-2**

Izborom predsjednika Gradsko vijeće je konstituirano.

Intonirana je himna.

Vođenje sjednice preuzima izabrani predsjednik Gradskog vijeća.

**Točka 5.**

**Izbor prvog i drugog potpredsjednika Gradskog vijeća**

Tomislav Hasan zahvaljuje vijećnicima na ukazanom povjerenju.

Predsjednik Gradskog vijeća Tomislav Hasan čita prijedlog jedne trećine vijećnika u sastavu: Ivka Bilobrk, Zoran Jurišković, Ivana Klarić Šagud, Marijana Obad Kopun, Krešimir Potočki, Leopold Strugar kojim predlažu da se za prvu potpredsjednicu Gradskog vijeća izabere Ivana Klarić Šagud.

Pod ovom točkom nema rasprave, prijedlog je dat na glasovanje i Gradsko vijeće jednoglasno donosi

**Z A K LJ U Č A K**

**1. Za prvu potpredsjednicu Gradskog vijeća Grada Sv. Ivana Zeline bira se IVANA KLARIĆ ŠAGUD.**

**2. Ovaj Zaključak stupa na snagu danom donošenja, a objaviti će se u “Zelinskim novinama”, službenom glasilu Grada Sv. Ivana Zeline.**

**KLASA: 024-03/25-01/05**

**UR.BROJ: 238-30-01/01-25-3**

Nakon donošenja Zaključka o izboru prve potpredsjednice predsjednik Gradskog vijeća Zoran Fučkan ispred kandidacijske liste stranke FOKUS, nositelja Hrvoja Košćeca za izbor drugog potpredsjednika Gradskog vijeća predlaže Hrvoja Košćeca.

Pod ovom točkom nije bilo rasprave, prijedlog je dat na glasovanje i Gradsko vijeće jednoglasno donosi

**Z A K LJ U Č A K**

**1. Za drugog potpredsjednika Gradskog vijeća Grada Sv. Ivana Zeline bira se HRVOJE KOŠĆEC.**

**2. Ovaj Zaključak stupa na snagu danom donošenja, a objaviti će se u “Zelinskim novinama”, službenom glasilu Grada Sv. Ivana Zeline.**

**KLASA: 024-03/25-01/05**

**UR.BROJ: 238-30-01/01-25-4**

**Točka 6.**

**Izbor odbora za Statut, Poslovnik i normativnu djelatnost**

Predsjednik Gradskog vijeća čita prijedlog jedne trećine vijećnika u sastavu: Ivka Bilobrk, Zoran Jurišković, Ivana Klarić Šagud, Marijana Obad Kopun, Krešimir Potočki, Leopold Strugar kojim predlažu da za članove Odbora za Statut, Poslovnik i normativnu djelatnost izaberu: Marijana Obad Kopun za predsjednicu i Ivka Bilobrk i Anica Trcak za članice.

Pod ovom točkom nema rasprave, prijedlog je dat na glasovanje i Gradsko vijeće jednoglasno donosi

**Z A K LJ U Č A K**

**1. U Odbor za Statut, Poslovnik i normativnu djelatnost Gradskog vijeća Grada Sv. Ivana Zeline biraju se:**

1. **MARIJANA OBAD KOPUN - predsjednica**
2. **IVKA BILOBRK - članica**
3. **ANICA TRCAK – članica**

**2. Ovaj Zaključak stupa na snagu danom donošenja, a objaviti će se u “Zelinskim novinama”, službenom glasilu Grada Sv. Ivana Zeline.**

**KLASA: 024-03/25-01/06**

**UR.BROJ: 238-30-01/01-25-2**

**Točka 7.**

**Donošenje** **Godišnjeg izvještaja o izvršenju Proračuna Grada Svetog Ivana Zeline za 2024. godinu**

Mia Nikolac – viša stručna suradnica za proračun i financije daje uvodno obrazloženje po točki dnevnog reda, a koju su vijećnici primili u prilogu poziva za sjednicu.

Predsjednik Tomislav Hasan otvara raspravu.

Pod ovom točkom nije bilo rasprave, predsjednik daje prijedlog na glasovanje i Gradsko vijeće jednoglasno donosi

**Godišnji izvještaj o izvršenju Proračuna Grada Svetog Ivana Zeline za 2024. godinu**

KLASA: 400-01/25-01/02

URBROJ: 238-30-01/01-25-3

**Tekst Godišnjeg izvještaja o izvršenju Proračuna Grada Svetog Ivana Zeline za 2024. godinu nalazi se u prilogu Zapisnika i njegov je sastavni dio.**

**Točka 8.**

**Donošenje Zaključka o prihvaćanju Izvješća o izvršenju Programa građenja komunalne infrastrukture na području Grada Svetog Ivana Zeline za 2024. godinu**

Anita Findri Ratkajec – pročelnica Upravnog odjela za stambeno-komunalne djelatnosti i zaštitu okoliša daje uvodno obrazloženje po točki dnevnog reda, a koju su vijećnici primili u prilogu poziva za sjednicu.

Predsjednik Tomislav Hasan otvara raspravu.

Pod ovom točkom nema rasprave, predsjednik daje prijedlog na glasovanje i Gradsko vijeće jednoglasno donosi

**ZAKLJUČAK**

1. **Prihvaća se Izvješće o izvršenju Programa građenja komunalne infrastrukture na području Grada Svetog Ivana Zeline za 2024. godinu.**
2. **Ovaj Zaključak objavit će se u „Zelinskim novinama” službenom glasilu Grada Svetog Ivana Zeline.**

**KLASA: 363-01/25-01/04**

**URBROJ: 238-30-01/01-25-3**

**Točka 9.**

**Donošenje Zaključka o prihvaćanju Izvješća o izvršenju Programa održavanja komunalne infrastrukture na području Grada Svetog Ivana Zeline za 2024. godinu**

Anita Findri Ratkajec – pročelnica Upravnog odjela za stambeno-komunalne djelatnosti i zaštitu okoliša daje uvodno obrazloženje po točki dnevnog reda, a koju su vijećnici primili u prilogu poziva za sjednicu.

Predsjednik Tomislav Hasan otvara raspravu.

Eva Jendriš Škrljak:

Pozdravljam sve prisutne, mi koji smo bili u prošlom sastavu Gradskog vijeća znamo da smo upravo oko točke 7,8,9 često imali različita mišljenja. No, 2024. godina je iza nas i da bi Grad mogao normalno uobičajeno dalje funkcionirati zahvalna sam svima koji su digli ruke da te točke jednoglasno prihvatimo.

Zatvorena je rasprava, predsjednik daje prijedlog na glasovanje i Gradsko vijeće jednoglasno donosi

**Z A K LJ U Č A K**

1. **Prihvaća se Izvješće o izvršenju Programa održavanja komunalne infrastrukture na području Grada Svetog Ivana Zeline za 2024. godinu.**
2. **Ovaj Zaključak objavit će se u „Zelinskim novinama” službenom glasilu Grada Svetog Ivana Zeline.**

**KLASA: 363-01/25-01/05**

**URBROJ: 238-30-01/01-25-3**

**Točka 10.**

**Donošenje Zaključka o prihvaćanju Izvješća o izvršenju Programa utroška sredstava šumskog doprinosa za 2024. godinu**

Anita Findri Ratkajec – pročelnica Upravnog odjela za stambeno-komunalne djelatnosti i zaštitu okoliša daje uvodno obrazloženje po točki dnevnog reda, a koju su vijećnici primili u prilogu poziva za sjednicu.

Predsjednik Tomislav Hasan otvara raspravu.

Pod ovom točkom nema rasprave, predsjednik daje prijedlog na glasovanje i Gradsko vijeće jednoglasno donosi

**ZAKLJUČAK**

**o prihvaćanju Izvješća o izvršenju Programa utroška sredstava šumskog doprinosa za 2024. godinu**

1. **Prihvaća se Izvješće o izvršenju Programa utroška sredstava šumskog doprinosa za 2024. godinu.**
2. **Ovaj Zaključak objavit će se u „Zelinskim novinama” službenom glasilu Grada Svetog Ivana Zeline.**

**KLASA: 321-01/25-01/01**

**URBROJ: 238-30-01/01-25-3**

**Točka 11.**

**Donošenje Zaključka o prihvaćanju Izvješća o izvršenju Plana djelovanja u području prirodnih nepogoda na području Grada Svetog Ivana Zeline za 2024. godinu**

Branka Hođa – pročelnica Upravnog odjela za društvene djelatnosti, normativne, upravno-pravne i ostale poslove, daje uvodno obrazloženje po točki dnevnog reda, a koju su vijećnici primili u prilogu poziva za sjednicu.

Predsjednik Tomislav Hasan otvara raspravu.

Pod ovom točkom nema rasprave, predsjednik daje prijedlog na glasovanje i Gradsko vijeće jednoglasno donosi

**ZAKLJUČAK**

**Prihvaća se Izvješće o izvršenju Plana djelovanja u području prirodnih nepogoda za 2020. godinu.**

**KLASA: 240-01/25-01/04**

**URBROJ: 238-30-01/01-25-2**

**Točka 12.**

**Donošenje** **Odluke o donošenju Plana rasvjete Grada Svetog Ivana Zeline**

Anita Findri Ratkajec – pročelnica Upravnog odjela za stambeno-komunalne djelatnosti i zaštitu okoliša daje uvodno obrazloženje po točki dnevnog reda, a koju su vijećnici primili u prilogu poziva za sjednicu.

Predsjednik Tomislav Hasan otvara raspravu.

Ivica Sambol: - pozdravlja sve prisutne i čestita svima izabranim u saziv Gradskog vijeća

Po ovoj točki dnevnog reda htio bih samo pitati, obzirom da se prije nekoliko godina zanovila, promijenila, energetski poboljšala rasvjeta u Gradu Svetom Ivanu Zelini, pa me interesira; ovaj Plan da li se trebao već i ranije donijeti na nekom Gradskom vijeću ili to sad ide po proceduri u ovo vrijeme?

Anita Findri Ratkajec:

Rok za donošenje Plana je bio 04. ožujak 2024. godine.

Krešimir Potočki:

Obzirom da nismo bili duboko involvirani u izradu Plana; u grafičkom dijelu Plana ima jedan dio gdi zona E4 graniči sa zonom E1 i obzirom da to ovisi o nekim kriterijima rasvjetljivanja zanima me da li je to napravljeno na način; konkretno u Biškupcu je jedna strana ceste je zona E1, a druga strana ceste je E4. Da li mi može to netko objasniti detaljnije?

Anita Findri Ratkajec:

E4 je letjelište. To je zona koja mora stalno svijetliti. Breg Mokrički.

Hrvoje Košćec: - pozdravlja sve prisutne i želi svima sve najbolje u ovom novom mandatu Gradskog vijeća

Što se tiče javne rasvjete; da, trebalo je donijeti taj Plan u protekloj godini, međutim Vi ste svjesni podatka da je javna rasvjeta zanovljena, odnosno energetski obnovljena još davne 2019. godine i sve je u skladu sa Zakonom o sprečavanju svjetlosnog onečišćenja, što znači da smo mi u datom trenutku bili vizionari i zapravo smo odradili energetsku obnovu šest godina prije nego što je Zakon naložio izradu Plana rasvjete. Dio je tu moje odgovornosti, moje je mišljenje da je puno važnije zadovoljiti sadržaj nego formu, pa evo sad imamo komad papira gdje piše gdje je koja zona. Puno je važnije da više od pet godina imamo javnu rasvjetu koja značajno štedi, uštede su preko 80 % , i da smo mi kroz sve ove godine zapravo obnavljali i dodavali nova svjetla javne rasvjete i zapravo smo se držali tog Zakona o sprečavanju svjetlosnog onečišćenja.

Što se tiče ovog Plana rasvjete, da, definirane su zone, teško je neke zone u potpunosti odijeliti zato što tu imate i prometnice, prvenstveno tu mislim na nerazvrstane ceste koje prolaze kroz rijetko naseljeni dio grada, da ne kažem kroz dio gdje je šuma. Ono što je ovim Planom napravljeno je da su zone prometnica zasebno definirane u tekstualnom dijelu i da se određena razina rasvjetljenja dozvoljava uz samu prometnicu. Ono što je dodatno Planom definirano da postoje određeni parametri blještanja gdje je snop svjetla led rasvjete vrlo usmjeren i osvjetljava isključivo prometnicu. Što znači, bez obzira na blizinu neke druge zone rasipanje ne postoji i zapravo ne ugrožava se ni na koji način bilo koja zona koja je definirana kao zona puno slabijeg osvjetljenja.

Također, ne znam da li ste to zamijetili u parametrima; da bi zadovoljili sva pravila, ta rasvjeta će se tijekom noći smanjivati, tzv. svjetlostaj, i zapravo sva naša rasvjeta je automatski podešena da se tijekom noći ta svjetlost led svjetiljke reducira, što znači da nema ugrožavanja bilo koje zone koja je označena kao E0 ili E1, svjetlost je isključivo usmjerena na prometnicu. Vjerujem da će Plan rasvjete danas biti donesen, on je zapravo samo, eto , papir, ono što je puno važnije je da je sve to davno već odrađeno i ono što je gospođa Findri Ratkajec napomenula, kad ne bi bilo sve usklađeno onda bi morali raditi akcijski plan za usklađivanje. Mogu reći da smo možda ne jedini, ali da na prst jedne ruke možemo nabrojati gradove u Republici Hrvatskoj koji su u potpunosti usklađeni sa Zakonom o sprečavanju svjetlosnog onečišćenja. Obzirom da sam i osobno sudjelovao u pisanju ovog Plana pozivam ovo Gradsko vijeće da ga usvoji. Hvala.

Eva Jendriš Škrljak:

Nije uopće upitno hoćemo li ga usvojiti ili ne, jer to moramo usvojiti, jer to je zakonski okvir. Mislim da je ovo pitanje bilo usmjereno na to, zašto nismo to napravili do 4. mjeseca 2024. i da li smo zbog toga snosili kakve sankcije?

Hrvoje Košćec:

Da, ja osobno. Grad ništa.

Zatvorena je rasprava, predsjednik daje prijedlog na glasovanje i Gradsko vijeće jednoglasno donosi

**Odluku o donošenju Plana rasvjete Grada Svetog Ivana Zeline**

**Članak 1.**

**Donosi se Plan rasvjete Grada Svetog Ivana Zeline (u daljnjem tekstu: Plan) za cjelokupno područje Grada Svetog Ivana Zeline kojim se definiraju zone rasvijetljenosti, određuje terminski plan rada rasvjete, daje prikaz bilance pokrivenosti zona rasvijetljenosti, te se propisuju mjere zaštite posebno osjetljivih područja, sve u skladu sa Zakonom o zaštiti od svjetlosnog onečišćenja te podzakonskim propisima.**

**Plan iz stavka 1. ovog članka čini sastavni dio ove Odluke.**

**Članak 2.**

**Ova Odluka stupa na snagu osmog dana od dana objave u „Zelinskim novinama“, službenom glasilu Grada Svetog Ivana Zeline.**

**Plan rasvjete Grada Svetog Ivana Zeline će se objaviti na mrežnim stranicama Grada Svetog Ivana Zeline.**

**Točka 13.**

**Donošenje** **Odluke o uvođenju Riznice Grada Svetog Ivana Zeline i Objedinjene glavne knjige proračuna**

Mia Nikolac – viši stručni suradnik za proračun i financije daje uvodno obrazloženje po točki dnevnog reda, a koju su vijećnici primili naknadno.

Predsjednik Tomislav Hasan otvara raspravu.

Pod ovom točkom nema rasprave, predsjednik daje prijedlog na glasovanje i Gradsko vijeće jednoglasno donosi

**Odluku o uvođenju Riznice Grada Svetog Ivana Zeline i Objedinjene glavne knjige proračuna**

KLASA: 401-01/25-01/02

URBROJ: 238-30-01/01-25-4

**Tekst Odluke nalazi se u prilogu Zapisnika i njegov je sastavni dio.**

Sjednica je završila s radom u 19,55 sati.

**KLASA: 024-06/25-01/02**

**URBROJ: 238-30-01/01-25-3**

**ZAPISNIČAR PREDSJEDNIK GRADSKOG VIJEĆA:**

**Sabrina Mužar – Hrnčić Tomislav Hasan, ing.el.**